Ek let op 'n geruime tyd dat die Olifante verkies om net links van die groot watergat te vergader. Kan nie die water sien nie maar lyk na n meer natuurlike gat.
Dit was pragtig groen regdeur met baie poele water in die veld. Die veld lyk regtig goed en is ruig. Dit was 'n fees van groen en lekker om dit te sien.
Die Sabie rivier het afgekom en al die keerwalle het oorgeloop met 'n breë stroom water wat loop. Kon die riete sien lê so 1,5 m bo die watervlak van Sondag.
Die Kwêna dam by Lydenburg wat die Krokodil se vloei beheer is sekerlik nie eers 50% vol nie. Dit is nie 'n groot dam nie en gaan nie genoeg water vir die winter kan lewer aan die Krokodil besproeiingsarea nie. (het Sondag 6 Jan by die dam verbygery, verlede week 32% vol).
Dit lyk vir my hierdie knaap dwaal daar by Orpen rond. Ek het gister 'n foto op Latest Sightings gesien waar 'n mooi maanhaar reg langs die pad by Maroela se uitdraai lê. Dalk dieselfde kêrel ! Daar was ook onlangs berigte van 'n maanhaar wat tussen die Orpen ruskamp-hek en die Wildtuin-hek gesien is.
Skuldig! Was al 'n klompie keer in Kruger (dae en kamp) sedert my laaste fotos hier. Redes is verskeie. Onderandere, die tyd wat dit neem om op te laai tot die algemene nie-belangstelling. Ek verstaan dat dit nie elke ou se "cup of tea" is nie.
Jy laat mens verlang. Net meer as 'n jaar gelede (Mei 2019) het ons vir 7 dae lank die voorreg gehad om daagliks oor daardie watergat by Punda uit te kyk. Dit lyk egter nou baie groener as toe.
Lennie sal maar die wildtuin hierdie Mei/Junie weer deur ou fotos en die webcams moet geniet. So jammer aangesien dit nou 2 jaar op 'n ry is dat hulle nie hierdie tyd in die wildtuin kan wees nie.
Lennie, ek wonder regtig of julle Aug/Sept ook gaan realiseer. Ek het verlede week iewers gesien dat 'n Franse toeris wat die Kruger besoek het ook gediagnoseer is. Ek weet net nie watter gedeelte hy was nie. Hoop regtig dat julle dit nog kan doen hierdie jaar.
Hierdie is heel waarskynlik die hyena wat die kamp se grensdraad op en af stap met die hoop daar word iets oor die heining gegooi. Wonder hoe ervaar hulle dit nou vir die afgelope 6 weke noudat hy moet sien daars niemand nie....geen hoop?
Wonder of hy die mense mis of verkies hy die rustigheid van die park. Kan dalk ook ‘n bietjie laat slaap in die teerpad wat amper soos ‘n elektriese kombers vir hulle is.